b'\n_START_ARTICLE_\nJoan Fust\xc3\xa9 i Ferrer\n_START_SECTION_\nBiografia\n_START_PARAGRAPH_\nQuan tenia dotze anys, la seva fam\xc3\xadlia decid\xc3\xad traslladar-se a Barcelona, cosa que el permet\xc3\xa9s estudiar m\xc3\xbasica amb el flabiolaire Jaume T\xc3\xa0pias i Boadas i el compositor Antoni Rib\xc3\xa0s i Gori. Compongu\xc3\xa9 la seva primera sardana, Danseu donzelles, quan nom\xc3\xa9s tenia quinze anys. En l\'any 1946 entr\xc3\xa0 de flabiolaire a la barcelonina "cobla Germanor", on romangu\xc3\xa9 dos anys; posteriorment n\'esmer\xc3\xa7\xc3\xa0 tres m\xc3\xa9s a la "cobla Bruguers", de Gav\xc3\xa0. Encara que es retir\xc3\xa0 d\'instrumentista, continu\xc3\xa0 component la resta de la seva vida._NEWLINE_Va ser autor de vint-i-vuit sardanes, Turons de Montserrat la m\xc3\xa9s coneguda. Quan deix\xc3\xa0 d\'escriure sardanes per cobla, encara en compongu\xc3\xa9 una dotzena m\xc3\xa9s per acordi\xc3\xb3, in\xc3\xa8dites.'